Assalamualaikum, apa habar pian
sabarataan? Mudahan pian berataan sehat lah.
Perkenalkan dahulu,
ulun Ashya asli urang Jawa nang bagawi di Banjarmasin. Ulun beisi blog www.rizkyashya.com, mun pian kadada gawian
jangan kada ingat lah mampir ke blog ulun.
Tulisan ulun wayahini handak membahas tentang 3 Danau Bungas di Banjarbaru. Amun buhan pian belum
tahu, kawa disimak pembahasan ulun nangini.
Danau Seran
Sumber : https://blog.reservasi.com
Bahari, Danau Seran
tu area tambang ampun PT Galuh Cempaka. Karena sudah kadada aktivitas tambang
dan bekas tambang diganangi banyu akhirnya jadi danau. Danau Seran ni andaknya di
Perumahan Fitria Residance, Jalan Guntung Manggis, Kacamatan Landasan Ulin.
Sumber : https://travelingyuk.com
Amun pian handak
bamainan ka Danau Seran, pian kawa manyubarang ka pulau nang ada di tangah danau
pakai klotok dan pian bayar Rp 5.000 ja per urangnya. Selain pian kawa
manikmati banyu nang bening banar di danau, pian kawa jua befoto-foto. Di sana
banyak sudah spot foto nang disediakan sekira pian kawa mengupload ke instagram
atau social media lainnya.
Tapi ulun bapasan gasan pian berataan, mun berkunjung ka
Danau Seran ni hati-hatilah. Soalnya danaunya dalam banar sampai 30 meteran.
Danau Caramin
Sumber : https://kalsel.prokal.co
Basubalahan lawan Danau
Seran ada Danau Caramin. Danau ini mahirip lawan Danau Seran yaitu bekas
tambang nang diganangi banyu. Warna banyu Danau Caramin tu biru lawan hijau.
Banyunya bening banar kaya caramin, makanya danau ini di ngarani Danau Caramin.
Caramin di Bahasa Banjar artinya Cermin.
Sumber : https://www.hellokalsel.net
Amun pian bakunjung
ke Danau Caramin, pian kawa jua naik kelotok memutari danau. Mun pian handak
naik bebek pancal ada jua di Danau Caramin ini. Tiket masuk ka Danau Caramin
murah banar, pian cukup bayar Rp 1.000 ja, maka pian sudah kawa meliati pemandangan
di Bukit Caramin dan befoto di spot-spot foto nang instagramable.
Danau Galuh Cempaka
Sumber : http://nopatheexplorer.blogspot.com
Danau Galuh Cempaka
ni gin parak banar lawan Danau Seran wan Danau Caramin. Perbedaan lawan danau
lainnya tu, warna Danau Galuh Cempaka ni kada biru atawa hijau. Danau ni bewarna
kuning cokelat mirip lawan warna sungai nang ada di Banjarmasin. Selain itu,
mun kita naik klotok, kita kawa malihati bukit-bukit.
Sumber : https://www.kedaiwisata.com
Amun pian handak bakunjung,
ulun saranakan pian bakunjung pas kamarian. Soalnya pamandangan di
Danau Galuh Cempaka ni bungas banar pas kamarian tu. Manikmati sunset kah jer urang tu sambil naik
klotok. Hen, romantis banar lo, apalagi pian kasananya lawan pasangan pian, hehe.
Nah, nintu pang
tulisan ulun tentang 3 Danau Bungas di Banjarbaru. Semoga pian kada bingung
lagi lah mun pian handak berwisata di Kota Banjarbaru.
bjn_Latn bjn_Latn zsm_Latn bjn_Latn bjn_Latn bjn_Latn bjn_Latn min_Latn ind_Latn bjn_Latn bjn_Latn bjn_Latn bjn_Latn zho_Hans bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn min_Latn bjn_Latn bjn_Latn bjn_Latn bjn_Latn bjn_Latn bjn_Latn bug_Latn bjn_Latn bjn_Latn bjn_Latn bjn_Latn min_Latn bjn_Latn zsm_Latn bjn_Latn bjn_Latn bjn_Latn bjn_Latn bjn_Latn jav_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn